Diari Oficial de la Generalitat Valenciana


Sumari del DOGV 5613, del 04-10-2007 (2007/11370)

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual d'Actuació 2007, per al desenvolupament i promoció turística del producte estacions nàutiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5613

Data del DOGV
:   04-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11417


Data del document
:   01-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Turisme
    * infraestructura turística
    * política de turisme
    * regió turística
    * cooperació administrativa
    * regió costanera
    * programa d'actuació

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual d'Actuació 2007, per al desenvolupament i promoció turística del producte estacions nàutiques. [2007/11189]  
L'Institut de Turisme d'Espanya, Turismo Andaluz, SA., la Societat Regional de Turisme, SA d'Astúries, l'Institut Balear de Turisme (Ibatur), el Consorci de Turisme de Catalunya, la Societat d'Imatge i Promoció Turística de Galícia, SA (Turgalicia), Regió de Múrcia Turística, SA, l'Agència Valenciana del Turisme, l'Associació Espanyola d'Estacions Nàutiques i la Societat Estatal de Gestió d'Informació Turística, SA (Segitur), han subscrit, després de la tramitació prèvia reglamentària, el día 1 de febrer 2007, el Pla Anual d'Actuació 2007 per al desplegament i la promoció turística del producte estacions nàutiques, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat pla, que ha quedat inscrit en el Registre de Convenis amb el número 1267/2007, i que figura com a annex d'esta resolució.  
València, 1 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Pla Anual d'Actuació 2007 per al desplegament i la promoció turística del producte estacions nàutiques  
Madrid, 1 de febrer de 2007  
Reunits  
En presència de Amparo Fernández González, secretària general de Turisme, (RD 23/2007, de 12 de gener, BOE de 13 de gener de 2007), com a vicepresidenta primera executiva de Turespaña (RD1554/2004, de 25 de juny, BOE de 26 de juny de 2004).  
Félix Larrosa Piqué, director general de l'Institut de Turisme d'Espanya, (Turespaña), (Reial Decret 95/2007, de 26 de gener; BOE de 27 de gener de 2007), qui actua en nom i representació de dit organisme per delegació de competències del president de Turespaña, segons Resolució de 27 de setembre de 2005 (BOE de 20 d'octubre de 2005).  
Antonio Manuel Gutiérrez Ruiz, com a conseller delegat de l'empresa pública Turismo Andaluz, SA., en virtut del nomenament que li va ser conferit en escriptura pública atorgada davant del notari del Col·legi de Sevilla, Victorio Magariños Blanco, el 3 de maig de 2004, al número 1.355 del seu protocol d'instruments públics.  
Elisa Llaneza Álvarez, directora general de Turisme de la conselleria de Cultura, Comunicació Social i Turisme del Principat d'Astúries, com a vicepresidenta del Consell d'Administració de la Societat Regional de Turisme SA d'Astúries, en virtut de l'escriptura d'elevació d'acords socials de 19 de setembre de 2003.  
Joan Flaquer i Ruitort, conseller de Turisme de la comunitat autònoma de les Illes Balears, qui intervé com a president de l'Institut Balear del Turisme (Ibatur), facultat per a això d'acord amb l'article 5.1.f) del Decret 6/2004, de 23 de gener, pel qual s'organitza, reestructura i regula l'empresa pública encarregada de la promoció turística de les Illes Balears.  
Joan C.Vilalta i Serrano, director general de Turisme de Catalunya, com a president del Comité Executiu del Consorci Turisme de Catalunya, ens públic de la Generalitat de Catalunya regulat pel Decret 83/1997, d'1 de abril, publicat en el Diari Oficial de la Generalitat de Catalunya, número 2367 el 9 d'abril de 1997.   
Ruben C. Lois González, conseller delegat de la Societat d'Imatg i Promoció Turística de Galícia, SA (Turgalicia) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública, el 20 de setembre de 2005, davant del notari del Col·legi de Galícia, Alvaro Moure Goyanes, amb el número 2.863 del seu protocol.  
Elena García Cartagena, consellera delegada de l'empresa pública Región Murcia Turistica SA, de la regió de Múrcia, amb CIF A17370009 i amb domicili fiscal en l'avinguda Juana Jugán número 2 (edifici CCT) 3006-Múrcia, degudament autoritzada per a este acte an virtut dels poders conferits com a consellera delegada i elevats a escriptura pública amb data 2 d'octubre de 2006, davant del notari de Múrcia, Antonio Iago Ortega, amb el número 4.067 del seu protocol.  
Milagrosa Martínez Navarro, consellera de Turisme i presidenta de l'Agència Valenciana del Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 2/2006, de 29 de maig (DOGV núm. 5269, de 30 de maig de 2006), autoritzada per acord del Consell de 26 de gener de 2007.   
Joan Albert Campos Padrol, amb DNI 95.342.140W, president de l'Associació Espanyola d'Estacions Nàutiques, CIF F97573865, amb domicili social en Los Alcázares (Múrcia), carrer Fuster, s/n. Edifici Pintor Hernández Carpí, triat per un període de dos anys en la reunió de l'Assemblea General de 27 de gener de 2006, amb capacitat per a subscriure el present conveni d'acord amb els articles 22 i 23 dels estatuts de l'associació.  
Carlos Abella Picazo, president de Societat Estatal de Gestió d'Informació Turística, SA, (Segitur), amb CIF Z66453079, i domicili a Madrid 28998, carrer de José Lázaro Galdiano número 4, qui actua en nom i representació de Segitur  
Les parts es reconeixen mútuament plena competència i capacitat legal per a formalitzar el present acord, i a l'efecte  
Exposen  
1r. Que la Secretaria General de Turisme ha recolzat el projecte de les estacions nàutiques des de l'any 1998, desenvolupant un model d'estructuració i disseny que possibilita la inclusió de nous membres en el futur i assegura la qualitat del servici en l'àmbit de les empreses d'activitats de turisme nàutic, i dona lloc a la creació de la Xarxa Espanyola d'Estacions Nàutiques.  
2n. Que les comunitats autònomes esmentades tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, per a potenciar dita oferta mitjançant la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en avant Aeen, és una associació sense finalitat lucrativa que es va crear l'any 1998, comptant amb el suport de la Secretaria General de Turisme, i que en l'actualitat està formada, per una sèrie de destins repartits per tot el litoral espanyol de les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinant les activitats en benefici de la globalitat de les estacions membres i garantint que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte estació nàutica en els distints mercats nacionals i internacionals, donant a conéixer el concepte d'estació nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i l'Associació Espanyola d'Estacions Nàutiques consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que de continuïtat i contemple de forma sistemàtica i coordinada les diferents accions de promoció que s'estaven desenvolupant en l'actualitat.  
Per això en aplicació del conveni marc subscrit el 26 de gener de 2006, Turespaña, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, es comprometen en l'àmbit de les seues competències respectives a executar les següents actuacions durant 2007:  
A) Promoció internacional  
Primer. Suport a la comercialització  
1.1. Presentacions en origen  
Turespaña i l'Associació Espanyola d'Estacions Nàutiques es comprometen a realitzar dues presentacions dirigides a la premsa i a agents especialitzats en turisme nàutic, així com a associacions, preescriptors i clubs de nàutica en el mercat anglés en una data a determinar entre l'Aeen i l'OET corresponent i en el mercat alemany fent-la coincidir amb la Fira BOOT de Dusseldorf.   
Les OET dels mercats objecte d'estes accions determinaran els llocs més adequats per a dur a terme les esmentades presentacions, així com gestionaran l'organització i elaboraran els oportuns pressupostos.  
El cost total d'estes presentacions podrà aconseguir la quantitat màxima de 30.000 € (inclosos tot tipus de despeses i tributs), el qual serà finançat en la seua totalitat per Turespaña.  
Este pressupost anirà destinat als següents conceptes  
Lloguer del local on es vaja a celebrar la presentació  
Muntatge dels estands corresponents  
Lloguer dels sistemes audiovisuals que s'utilitzen en la presentació  
- Servici de catering, si fa el cas.   
Despeses derivades de la roda de premsa, si s'escau.   
En este pressupost no s'inclouran en cap cas les despeses de desplaçament, dietes o servicis del personal desplaçat per l'Aeen.  
1.2. Fires  
L'Associació Espanyola d'Estacions Nàutiques assistirà a les fires internacionals de turisme que considere d'interés per a la promoció i comercialització del producte estacions nàutiques que compta amb espais propis dins de l'estand de Turespaña.  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que organitza Turespaña o l'OET corresponent en cada país. La facturació es realitzarà a l'Associació Espanyola d'Estacions Nàutiques.  
D'altra banda, i en el cas d'aquelles fires especialitzades en turisme nàutic o turisme actiu, en les que Espanya siga país amfitrió, Turespaña en funció de les contraprestacions que obtinga per esta condició en cada d'elles intentarà una presència destacada de l'Aeen.  
1.3. Viatges de familiarització premsa  
Amb l'acord previ a l'efecte entre Turespaña i L'Asociación Española de Estaciones Náuticas, els OET d'Alemanya, França i Anglaterra es comprometen a captar periodistes per a viatges de familiarització individuals, així com atendran els suggeriments que en este sentit els propose l'Aeen.   
Estos viatges que se celebraran en dates determinades de comú acord per l'OET corresponent i l'Aeen, es desenvoluparan en dues Estacions Nàutiques atenent a un estricte criteri de proximitat geogràfica.  
Els costos d'estos viatges es compartiran corresponent els bitllets aeris a càrrec de Turespaña i les estades, trasllats i la resta de despeses derivades de l'estada a càrrec de l'Associació Espanyola d'Estacions Nàutiques.  
1.4. Viatges de touroperadors o agents de viatge  
Turespaña i l'Associació Espanyola d'Estacions Nàutiques, amb l'acord previ a l'efecte, podran realitzar viatges individuals o col·lectius per a touroperadors o agents de viatges que estiguen interessats a conéixer un o més destins dins de la Xarxa d'Estacions Nàutiques, amb el vistiplau de l'Oet que ha rebut la petició per part del comercialitzador interessat i Estació o Estacions que desitja visitar.  
Així mateix les OET atendran els suggeriments que en este sentit els propose l'Aeen.   
Els costos d'estos viatges es compartiran corresponent els bitllets aeris a càrrec de Turespaña i totes les despeses derivades de l'estada a càrrec de l'Aeen.  
1.5. Màrqueting directe  
A fi d'arribar als consumidors potencials d'este tipus de productes, es duran a terme amb l'acord previ a l'efecte, entre Turespaña i l'Associación Española de Estaciones Náuticas en els mercats d'Alemanya, Regne Unit i França, i addicionalment en aquells que es decidisquen de comú acord en funció de les oportunitats que es detecten, distintes accions de màrqueting directe que serà definides per les OET i es proposaran a l'Aeen.   
Les OET seleccionaran el públic objectiu i el suport o mitjà a utilitzar (tant online com off-line), prèvia consulta de l'estratègia a utilitzar amb l'Aeen.  
L'Aeen per la seua banda, prepararà i finançarà el material amb l'oferta promocional i comercial concreta, que es distribuirà en esta acció en el suport decidit i en número adequat. Turespaña correrà amb les despeses d'adquisició, si fa el cas, de les corresponents bases de dades, així com amb les despeses de distribució.   
Segon. Material imprés i audiovisual.  
\*Tríptic promocional  
Turespaña i l'Associació Espanyola d'Estacions Nàutiques es comprometen a reimprimir segons les existències que haguera en el magatzem de Turespaña el tríptic que servix de presentació al producte estacions nàutiques amb referència al seu concepte, descripció d'activitats i altres dades de les Estacions, i que s'utilitza en el cas del màrqueting off-line per a les accions de màrqueting directe descrites en el punt anterior.  
Així mateix, es procedirà a la impressió de l'esmentat tríptic en els idiomes portugués i castellà, amb una tirada de 10.000 exemplars per a cada un d'ells, en este cas l'Aeen assumirà el cost de disseny i preimpressió, en ambdós idiomes, incloses les arts finals i Turespaña assumirà les despeses d'impressió de la dita publicació.  
Turespaña assumirà la reimpressió i impressió en els nous idiomes del tríptic promocional amb un cost estimat màxim de 15.000 euros (inclosos tot tipus de despeses i tributs), així com de la seua distribució tant a les Estacions Nàutiques que integren l'associació com a la xarxa d'Oficines Espanyoles de Turisme en l'estranger.  
\* Guia d'Estacions Nàutiques  
Turespaña i l'Associació Espanyola d'Estacions Nàutiques es comprometen a reeditar en funció de les existències la guia que servix de presentació al producte estacions nàutiques amb referència al seu concepte, descripció d'activitats i altres dades d'interés propis de les estacions.   
Així mateix es procedirà a la impressió de la citada guia en els idiomes portugués i castellà, amb una tirada de 10.000 exemplars per a cada un d'ells, en este cas l'Aeen assumirà el cost de disseny i preimpressió, en ambdós idiomes, incloses les arts finals i Turespaña assumirà les despeses d'impressió de la dita publicació.  
Turespaña assumirà la reimpressió i impressió en els nous idiomes de la Guia amb un cost estimat màxim de 15.000 euros (inclosos tot tipus de despeses i tributs), així com de la seua distribució tant a les Estacions Nàutiques que integren l'Associació com a la xarxa d'Oficines Espanyoles de Turisme en l'estranger.  
Tercer. Publicitat  
Turespaña i l'Associació Espanyola d'Estacions Nàutiques es comprometen a realitzar una campanya conjunta de publicitat internacional per un import total de 150.000 euros (inclosos tot tipus de despeses i tributs)), finançada conforme al criteri proporcional fixat en el Pla d'Objectius de Turespaña per als clubs de producte segons el qual Turespaña finançarà el 70% i l'Aeen el 30%.  
Esta campanya es realitzarà en un 60% en premsa gràfica especialment en revistes de viatges i especialitzades en activitats nàutiques o turisme actiu. El 40% restant es destinarà a mitjans on line i serà finançat en la seua totalitat per Turespaña a càrrec del percentatge que li correspon.   
L'Associació Espanyola d'Estacions Nàutiques realitzarà una aportació econòmica de 45.000 euros a càrrec dels seus respectius pressupostos, per al finançament de l'esmentada campanya.  
Turespaña, en l'import que li correspon, sufragarà la campanya a càrrec del seu pressupost de publicitat per al 2007. La compra de mitjans es realitzarà a través de la central de mitjans que resulte adjudicatària del concurs per a la contractació de la Campanya de Publicitat per al 2007 en mitjans de difusió internacional de Turespaña.  
Així mateix, Turespaña es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el layout que empre Turespaña en les seues campanyes internacionals però amb un visual específic per a esta marca, adaptat al missatge que vullga transmetre l'Associació Espanyola d'Estacions Nàutiques.  
Pel que es referix a l'elecció de mercats i a la concreta distribució dels mitjans sobre els quals desenvolupar la campanya, esta decisió es prendrà de mutu acord entre l'Aeen i Turespaña  
Quart. Canal temàtic spain.info  
Turespaña, a través de Segitur s'encarregarà del manteniment del canal temàtic creat en www.spain.info. Per al seu adequat manteniment serà necessari que l'Associació Espanyola d'Estacions Nàutiques es responsabilitze de:  
Proposar a Turespaña a través de Segitur la temàtica per a la programació editorial de les pàgines principal del canal temàtic. Esta programació tindrà caràcter bimensual. Basant-se en la temàtica proposta, Segitur s'encarregarà d'efectuar la publicació i la redacció del reportages promocionals segons els criteris de direcció i gestió del portal elaborats per la societat estatal seguint la línia editorial de www.spain.info i la seua traducció als idiomes anglés, francés i alemany i a aquells idiomes que es considere necessari per a la seua publicació en els portals de mercat de les Oficines de Turisme d'Espanya en l'Exterior.  
Mantindre actualitzada la informació de totes les estacions nàutiques publicades en el canal, així com de les noves que s'incorporen al club de producte, incloent els servicis i activitats a practicar en cada estació. Segitur procedirà a la seua actualització i a la traducció de les mateixes, seguint una vegada més la línia directiva corresponent.  
Subministrar a Segitur aquelles fotografies, vídeos o un altre material multimèdia que es requerisca en cada cas i que estiga a disposició de l'Associació Espanyola d'Estacions Nàutiques sempre que siguen de la seua propietat o que havent sigut cedits per tercers conste l'autorització expressa de la possibilitat de la seua ulterior cessió.   
B) Promoció nacional  
Cinqué. Actuacions el cost del qual assumiran les comunitats autònomes en 2007  
5.1 Accions en televisió  
L'objectiu d'estes accions serà el de generar notorietat del projecte i dels productes, així com a dirigir trànsit cap al portal de venda.  
Per a això es durà a terme la contractació de l'emissió en TV d'espais en formats no convencionals durant la primavera del '07 (microespais, patrocinis de seccions, product placement...).  
La selecció del canal de TV o mix d'emissores on emetre els reportatges obeiran a una sèrie de criteris per a maximitzar la presència en este mitjà (cobertura i freqüència).  
També es produirà un enviament de les imatges d'Aeen basada en esports a mitjans audiovisuals, amb li fi que siguen emesos sense cost.  
Pressupost: 150.000 € (inclosos tot tipus de despeses i tributs)   
5.2 Màrqueting on line  
Es realitzarà una acció on line de llançament i posicionament de portal de venda de l'Associació Espanyola d'Estacions Nàutiques.  
Eixa acció anirà encaminada a aconseguir clics qualitatius i no trànsit amb escàs retorn i baix ràtio de conversió. Comptarà amb test i seguiment continu. Disposarà d'informes periòdics amb anàlisi sobre eficiència i conversions.  
Els punts bàsics del projecte seran:  
Posicionament en buscadors: selecció paraules clau, informe consultoria, optimització de les pàgines principals, optimització per a buscadors, metatags personalitzats, altes sectorials i automàtiques...  
Compra de paraules claus en buscadors: enfocament estratègic, ferramentes específiques, testeig i seguiment continu, conversions,  
Programes d'afiliació amb webs de turisme i portals d'oci actiu, així com xarxes de pagament per clic o compra.  
Pressupost: 35.000 € (inclosos tot tipus de despeses i tributs)   
5.3 Fires  
L'objectiu de l'assistència de l'Aeen a les fires que se seleccionen, en l'àmbit i competencia d'una Comunitat Autònoma, serà el de generar notorietat del projecte i productes, així com a dirigir trànsit cap al portal de venda.  
Se seleccionaran fires preferentment de multiactivitat on el producte destacarà com a destinacions especialitzades en esports i activitats nàutiques.  
Les comunitats autònomes podran sol·licitar que l'Aeen realitze presentacions en destinació, per a explicar davant de les diferents administracions locals i empresaris els avantatges i condicions de ser estació nàutica.  
Pressupost: 25.000 € (inclosos tot tipus de despeses i tributs)   
5.4 Finançament i pagament  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius de les aportacions econòmiques que corresponguen.  
L'Aeen com a responsable del desenvolupament del pla recepcionarà els treballs externs necessaris i materials resultants i distribuirà les factures corresponents entre les distintes comunitats autònomes o organismes designats per cada una d'elles de forma aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat esperar que s'execute el Pla en la seua totalitat.  
Les aportacions econòmiques a realitzar per les comunitats autònomes, a través de les seues corresponents entitats de promoció, seran finançades a càrrec dels seus respectius pressupostos d'acord amb el repartiment següent: proporcionalment directe al nombre d'Estacions Nàutic que compte cada comunitat autònoma.  
Comunitat Autònoma d'Andalusia (3) 30.000 €  
Comunitat Autònoma del Principat d'Astúries (2) 20.000 €   
Comunitat Autònoma de les Illes Balears (5) 50.000 €  
Comunitat Autònoma de Catalunya (5) 50.000 €  
Comunitat Autònoma de Galícia (1) 10.000 €  
Comunitat Autònoma de Múrcia (1) 10.000 €  
Comunitat Valenciana (4) 40.000 €  
L'Associació Espanyola d'Estacions Nàutiques aportarà així mateix a càrrec dels seus pressupostos i el dels seus socis (estacions nàutiques) el manteniment de l'estructura de l'associació necessària per a l'execució d'este conveni, plans d'accions locals i regionals o de proximitat, desenvolupament de plans de formació específics per a empresaris, fires locals, enquestes i estudis de mercat, elaboració de projectes per a la millora d'infraestructures nàutiques i desenvolupament de la imatge corporativa, aportació de producte per a l'organització fam i press trips, jornades de portes obertes, així com l'aportació de producte de forma gratuïta per a la promoció de les estacions nàutiques a nivell nacional i internacional (sortejos d'estades actives).  
Sisé  
En el cas que s'incorpore alguna estació nàutica a l'Associació Espanyola d'Estacions Nàutiques abans del 30 de març de 2007, la comunitat autònoma que veja incrementada la seua representativitat en el conveni, haurà d'aportar 10.000- addicionals per cada estació nàutica nova.  
Este increment en el pressupost del conveni anirà destinat a la partida de televisió.  
Així mateix, si abans d'eixa data i com a conseqüència de la incorporació de noves estacions nàutiques, s'incorporaren noves comunitats autònomes firmants del present del conveni, açò es durà a terme per mitjà de la firma de les corresponents addendes a este conveni de col·laboració.  
Seté  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius de les aportacions econòmiques que corresponguen.  
Les aportacions econòmiques de Turespaña previstes en este conveni es realitzaran a càrrec de l'aplicació pressupostària 20.486.895D.343, Inversions de caràcter immaterial.  
L'aportació econòmica a realitzar per Turgalicia prevista en este conveni per a l'exercici econòmic 2007, per un import màxim de 10.000 € (inclosos totes les despeses i impostos legalment establits) serà a càrrec de la partida pressupostària 01.09 € 08.05.02 € 6270.13 «Convenis sector nàutic - Turisme d'Aigua». La disposició del pagament d'esta quantitat a l'Associació Espanyola d'Estacions Nàutiques, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució. Pagament 60 dies data/factura .  
L'aportació econòmica a realitzar per la Región de Murcia Turística, SA. prevista en este conveni per a l'exercici econòmic 2007, per un import màxim de 10.000 € (IVA, despeses i impostos de qualsevol classe inclosos), serà abonada una vegada realitzades les actucions corresponents, i prèvia presentació per part de l'Asociación de Estacions Náutiques, de la factura i documentació que acredite la seua efectiva execució.  
L'aportació a efectuar per l'Agència Valenciana del Turisme ascendix a la quantitat màxima de 40.000 euros, IVA, despeses i impostos de qualsevol classe inclosos, a càrrec de l'exercici 2007 partida pressupostària Capítol IV, Secció 15, Turisme Entitat 22, Agència Valenciana del Turisme Nous Productes Turístics. Codi línia SE000935. A tals efectes l'associació haurà de presentar-li les corresponents factures al seu nom degudament diligenciada i certificat expedida pel secretari de la mateixa, acreditativa que les despeses satisfetes per l'associació, han sigut ocasionats per la realització de tals actuacions.  
Vuité  
El present conveni de col·laboració queda exclòs del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, d'acord amb el que preveu l'article 3.1.d), si bé li són d'aplicació els principis que sustenten la dita llei per a resoldre els dubtes i llacunes que durant la seua execució pogueren presentar-se.  
Turespaña ostenta les prerrogatives d'interpretació del conveni, de la seua eventual modificació, resolució i fixació dels efectes d'esta, les decisions de les quals posaran fi a la via administrativa, sent competent l'orde jurisdiccional contenciós-administratiu per a conéixer les controvèrsies que sorgisquen entre les parts en el present conveni de col·laboració.  
I en prova de conformitat, firmen les parts el present conveni, quedant un exemplar en poder de cada una d'elles, en el lloc i la data assenyalats en l'encapçalament.  
Amparo Fernández González. Secretària General de Turisme  
Félix Larrosa Piqué. director general de l'Institut de Turismo d'Espanya-Turespaña.  
Antonio Manuel Gutiérrez Ruiz. conseller delegat de l'empresa pública Turismo Andaluz, SA  
Elisa Llaneza Álvarez. Vicepresidenta del Consell d'Administració de la Societat Regional de Turisme SA, d'Asturies.   
Joan Flaquer i Ruitort. conseller de Turisme de la Comunitat Autònoma de les Illes Baleares-  
president de l'Institut Balear del Turisme (Ibatur).  
Joan C. Vilalta i Serrano. director general de Turismo de la Generalitat de Catalunya.   
Rubén C. Lois González. conseller Delegat de la Sociedad de Imagen y Promoción Turística de Galicia, SA (Turgalicia).  
Elena García Cartagena. consellera delegada de Región de Murcia Turística SA.  
Milagrosa Martínez Navarro. consellera de Turisme de la Generalitat Valenciana.  
Joan Albert Campos Padrol. President de l'Associació Espanyola   
d'Estacions Nàutiques.   
Carlos Abella Picazo. Presidente de Segitur.